Diari Oficial de la Generalitat Valenciana


Sumari del DOGV 8164, del 07-11-2017 (2017/9859)

RESOLUCIÓ de 3 de novembre de 2017, del conseller de Transparència, Responsabilitat Social, Participació i Cooperació, per la qual es concedeixen subvencions destinades a universitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social durant l'exercici 2017, en el marc de l'Ordre 1/2017, de 16 de gener, i de la Resolució d'11 de juliol de 2017, ambdues de la Conselleria de Transparència, Responsabilitat Social, Participació i Cooperació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8164

Data del DOGV
:   07-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9859


Data del document
:   03-11-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 3 de novembre de 2017, del conseller de Transparència, Responsabilitat Social, Participació i Cooperació, per la qual es concedeixen subvencions destinades a universitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social durant l'exercici 2017, en el marc de l'Ordre 1/2017, de 16 de gener, i de la Resolució d'11 de juliol de 2017, ambdues de la Conselleria de Transparència, Responsabilitat Social, Participació i Cooperació. [2017/9859]  
  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Ordre 1/2017, de 16 de gener, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores de la concessió de subvencions destinades a universitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social (DOGV 7961, 19.01.2017), en relació amb la Resolució d'11 de juliol de 2017, de la mateixa Conselleria, per la qual es convoca la concessió de les dites subvencions per a l'exercici 2017 (DOGV 8084, 14.07.2017), es resol la dita convocatòria basant-se en els següents:  
  
Antecedents de fet  
Primer. Mitjançant l'Ordre 1/2017, de 16 de gener, de la Conselleria de Transparència, Responsabilitat Social, Participació i Cooperació, es van aprovar les bases reguladores de la concessió de subvencions destinades a universitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social.  
En el marc establit per les dites bases reguladores, a través de la Resolució d'11 de juliol de 2017, de la mateixa Conselleria, es va convocar la concessió de les dites subvencions per a l'exercici 2017.  
  
Segon. De conformitat amb el punt 2 de l'apartat cinqué de l'esmentada resolució de convocatòria, el termini de presentació de sol·licituds va finalitzar el 8 de setembre de 2017, i van concórrer a la convocatòria nou sol·licituds.  
  
Tercer. Vistes les sol·licituds presentades, es van efectuar requeriments perquè les universitats pogueren esmenar o millorar les sol·licituds, i es va advertir expressament que, si no s'esmena la falta o no presenta tota la documentació exigida, es tindrien les universitats interessades per desistides de les seues peticions.  
  
Quart. La Comissió d'Avaluació prevista en la base reguladora cinquena de l'esmentada Ordre 1/2017, es va reunir amb data 26 d'octubre de 2017, en la dita reunió es va elevar proposta de resolució de desistiment a aquelles universitats que havien desistit expressament de la sol·licitud.  
Així mateix, la Comissió d'Avaluació va procedir a avaluar totes les sol·licituds admeses a tràmit i que havien esmenat el requeriment, d'acord amb els criteris objectius d'atorgament establits en la base reguladora sisena i a assignar la quantia individualitzada de la subvenció atenent a allò que s'ha disposat per la base reguladora huitena, proposta que va ser aprovada per unanimitat dels assistents, i tot això consta en l'acta de sessió en què s'efectua la proposta motivada de la resolució.  
  
Respecte d'això, constatar que en els expedients SUNIV 2/2017 Universitat d'Alacant i SUNIV 5/2017 Universitat CEU Cardenal Herrera, la Comissió d'acord amb els criteris objectius d'atorgament establits en la base reguladora apartat 1.c No ha atorgat punts per aquest criteri a aquests dos projectes, ja que no es menciona en els esmentats projectes «l'Ús del valencià durant l'exercici de l'activitat i/o en les distintes publicacions que, si és el cas, es generen amb motiu de la seua organització i per a la difusió i divulgació dels seus resultats».  
  
  
Cinqué. L'òrgan instructor emet un informe en què se certifica que les dites universitats beneficiàries compleixen tots els requisits necessaris per a accedir a les ajudes establides en la convocatòria.  
  
Fonaments de dret  
I. De conformitat amb l'article 160.4.c de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com amb els articles 1 i 3 del Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, tot això en concordança amb el que disposa la base reguladora novena de l'Ordre 1/2017, l'òrgan competent per a resoldre els expedients tramitats és el conseller de Transparència, Responsabilitat Social, Participació i Cooperació.  
  
II. De conformitat amb l'apartat 4 de la base reguladora quarta, la Direcció General de Responsabilitat Social i Foment de l'Autogovern s'ha encarregat d'ordenar i instruir el procediment, i ha acordat totes les actuacions necessàries per a la determinació, el coneixement i la comprovació de les dades en virtut de les quals procedeix adoptar la resolució pertinent.  
  
III. La Llei 14/2016, de 30 de desembre, de pressupostos de la Generalitat per a l'exercici 2017, preveu, dins de l'aplicació 03.01.72.112.84 (programa denominat Responsabilitat social i foment de l'autogovern), la línia pressupostària S7251000, destinada a finançar la concessió de subvencions a universitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social, amb un import màxim global de 75.000. - (setanta-cinc mil euros).  
  
IV. La Comissió d'Avaluació, de conformitat amb les bases reguladores sisena i setena, ha elevat per unanimitat la corresponent proposta motivada de resolució, amb data 26 d'octubre de 2017, en els termes que figuren en l'acta incorporada a l'expedient de tramitació i que s'assumeix íntegrament.  
  
En virtut de tot l'anterior i la resta de normativa de pertinent aplicació, resolc:  
  
Primer  
Tindre per desistida de la seua sol·licitud la Universitat d'Alacant respecte de l'expedient SUNIV 1/2017 Universitat d'Alacant i SUNIV 6/2017 Universitat d'Alacant, per haver desistit les persones responsables dels projectes expressament d'aquests.  
  
Segon  
Concedir a les universitats que figuren en l'annex I les puntuacions que en aquest s'indiquen per aplicació dels criteris objectius d'atorgament previstos en la base reguladora sisena, així com els imports econòmics que també es ressenyen en el dit annex, calculats com a percentatge corresponent sobre les quantitats subvencionables, de conformitat amb la proposta motivada de resolució efectuada per la Comissió d'Avaluació i a càrrec de la línia pressupostària S7251000, destinada, dins de l'aplicació 52.81.48.128.75 (programa denominat Responsabilitat social i foment de l'autogovern), a finançar, en el marc de la Llei 14/2016, de 30 de desembre, de pressupostos de la Generalitat per a l'exercici 2017, la concessió de subvencions destinades a universitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social, amb un import màxim global de 75.000. - (setanta-cinc mil euros).  
  
Les universitats beneficiàries hauran de complir les obligacions previstes en la base reguladora desena, interpretada en connexió amb la resta de l'Ordre 1/2017, de 16 de gener, de la Conselleria de Transparència, Responsabilitat Social, Participació i Cooperació, així com amb les previsions arreplegades en la Resolució d'11 de juliol de 2017, d'aqueix departament del Consell, amb especial atenció a l'obligació de respectar el termini màxim de justificació de la subvenció rebuda, que venç, segons l'apartat onze de l'última resolució mencionada, el 9 de novembre de 2017.  
D'acord amb l'apartat 4 de la base reguladora novena, en relació amb l'apartat deu de la resolució de convocatòria, així com amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, es podrà interposar els recursos següents:  
a) Recurs potestatiu de reposició en el termini d'un mes davant de la persona titular de la conselleria amb competències en matèria de foment de l'autogovern i desenvolupament estatutari i responsabilitat social.  
b) O bé directament recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que les entitats interessades puguen interposar qualsevol altre recurs que estimen pertinent.  
  
València, 3 de novembre de 2017.- El conseller de Transparència, Responsabilitat Social, Participació i Cooperació: Manuel Alcaraz Ramos.  
  
  
  
ANNEX I  
Entitats beneficiàries  
  
Entitat sol·licitant Import  
sol·licitat Import subvencionable Puntuació per cada criteri d'atorgament Import a concedir i percentatge sobre l'import subvencionable  
3/2017  
Universitat Miguel Hernández d'Elx 9.000,00 - 9.000,00 - a) 5 punts  
b) 3 punts  
c) 2 punts 9.000,00 -  
(100,00 %)  
4/2017  
Universitat Jaume I 8.096,00 - 8.096,00 - a) 5 punts  
b) 3 punts  
c) 2 punts 8.096,00 -  
(100,00 %)  
8/2017  
Universitat Miguel Hernández d'Elx 5.000,00 - 5.000,00 - a) 5 punts  
b) 3 punts  
c) 2 punts 5.000,00 -  
(100,00 %)  
9/2017  
Universitat CEU Cardenal Herrera 1.650,00 - 1.650,00 - a) 5 punts  
b) 3 punts  
c) 2 punts 1.650,00 -  
(100,00 %)  
7/2017  
Universitat d'Alacant 14.500 - 14.500 - a) 5 punts  
b) 3 punts  
c) 2 punts 14.500 -  
(100,00 %)  
2/2017  
Universitat d'Alacant 2.748,95 - 2.748,95 - a) 5 punts  
b) 3 punts  
c) 0 punts 2.199,16 -  
(80,00 %)  
5/2017  
Universitat CEU Cardenal Herrera 1.110,00 - 1.110,00 - a) 5 punts  
b) 3 punts  
c) 0 punts 888,00 -  
(80,00 %)